nb en en en fr de da id nb nb da da nb da en en da en en da en da da da da da en en
Svanholm i DM-finale - Til Herning lørdag - Svanholm Cricketklub
Søndag d. 5. september 2010 kl. 23:33 af Henrik Pfaff
Svanholm slog AB og Glostrup tabte Herning i årets sidste ordinære kampe i elitedivisionen i cricket. Dermed ender Svanholm og Herning lige og har slået hinanden indbyrdes og så skal der spilles en finale om mesterskabet. Den afgøres førstkommende lørdag i Herning. Kampen foregår i Herning, da jydernes såkaldte pointskvotient er lidt bedre end vores.
Svanholm vandt den ventede sejr over AB og bookede derved sin billet til DM-kampen. Men holdet måtte arbejde hårdt og længe mod AB. De to hold spillede en kamp med store scorer til begge hold og gærdespillere, der dominerede.
Svanholms to åbningsgærder Rohit Kaneira og Zishan Shah skiltes først ved
117 efter 25 overe og dermed var grundstenen lagt til en stor halvleg, der endte med 248/9. Rohit Kaneira spillede sæsonens bedste og nåede 84, Shah 40 og James Moniz 36.
James Moniz må se sin gærde væltet
Rohit Kaneira bowlet af AB`s spillende træner Tausif Sathi efter 84 point
AB lagde sig absolut ikke ned, selvom holdet ikke havde noget at spille for.
Holdet truede en periode med et nå op, men endte på 207 eller 41 point for lidt.
Svanholm håbede på, at Glostrup med en gevinst over Herning kunne klare et DM hjem til Brøndby, men Glostrup fortsatte stimen af nederlag. Denne gang dog et hæderligt et af slagsen, hvor Glostrup startede med 158, hvilket Herning passerede for tabet af fire gærder.
Glostrup sikrede sig derved broncemedailler efter sølv i fjor.
Vi vandt hjemmekampen over Herning med omkring 20 point og tabte udekampen med 3 gærder. Hernings lille bane er ikke vores kop te med vores vægt på spinbowlerne i kasteangrebet, men holdets formkurve har været opadgående, dog kunne det vække lidt bekymring, at vi havde så stort besvær med AB.